**Jarno Pikkarainen** (s. 19. tammikuuta 1973 Kuopio) on suomalainen jääkiekkovalmentaja, joka toimii Porin Ässien päävalmentajana.

Ura
---

### Pelaajaura

Kuopiossa syntynyt Pikkarainen aloitti jääkiekkouransa Joensuun Kiekko-Pojissa, joiden miesten joukkueessa hän debytoi kaudella 1992–1993 I-divisioonassa. Varsinaisella tulokaskaudellaan 1993–1994 Pikkarainen teki 35 runkosarjaottelussa tehot 2+1=3. JoKP selviytyi runkosarjassa toiseksi, mutta seuran talousongelmat pakottivat JoKP:n sarjatasoa alemmas II-divisioonaan kaudeksi 1994–1995, jolloin joukkueen nimeksi vaihtui Kiekko-Karhut ry.

Joensuulaisjoukkue nousi takaisin I-divisioonaan yhden sarjatasoa alempana vietetyn vuoden jälkeen taas kaudeksi 1995–1996. Pikkarainen jatkoi Kiekko-Karhuissa kevääseen 1998 saakka, kunnes hän lopetti pelaajauransa. Hän pelasi näin ollen koko uransa Joensuussa, lukuun ottamatta yhden ottelun visittiiä II-divisioonan Lieksan Hurtissa kaudella 1995–1996.

### Valmentajaura

Pikkarainen aloitti Joensuussa myös valmentajauransa. Hän aloitti Jokipoikien A-nuorten päävalmentajana kaudella 1999–2000. Kaudeksi 2001–2002 Pikkarainen nosti joukkueen A-nuorten I-divisioonasta SM-liigaan.

Kaudeksi 2003–2004 Pikkarainen siirtyi valmentamaan Suomi-sarjajoukkue Heinolan Kiekkoa. Kaudella 2004–2005 hän valmensi joukkueen Suomi-sarjan hopeaan. Pikkarainen valmensi samalla kaudella myös Suomen maajoukkuetta opiskelijoiden talvikisoissa, joista joukkue voitti pronssia. Kaudella 2005–2006 hän valmensi HeKin Suomi-sarjan mestaruuteen ja oli nostamassa joukkuetta seuraavaksi kaudeksi Mestikseen. Pikkaraista kaavailtiin kaudeksi 2006–2007 Mestiksen edelliskevään mestarijoukkue Mikkelin Jukureiden päävalmentajaksi, mutta hän päätti siirtyä Mika Toivolan apuvalmentajaksi SM-liigajoukkue Rauman Lukkoon.

Kahden Raumalla vietetyn vuoden jälkeen Pikkarainen palasi kaudeksi 2008–2009 kotikaupunkiinsa Joensuuhun ja siirtyi kaksivuotisella sopimuksella Jokipoikien Mestis-joukkueen päävalmentajaksi. Hänen uransa siellä alkoi hienosti, kun Jokipojat voittivat Pikkaraisen ensimmäisen sopimuskauden aikana runkosarjan ja Mestis-hopeaa. Hänet palkittiin sekä Mestiksen vuoden valmentajana että fair play -valmentajana. Kaudella 2009–2010 Pikkarainen valmensi Jokipojat Mestiksen-mestaruuteen. Joukkue kuitenkin hävisi liigakarsinnat Tampereen Ilvekselle otteluvoitoin 4–1.

Maaliskuussa 2010 Pikkarainen teki kaksivuotisen päävalmentajasopimuksen Mikkelin Jukureiden kanssa. Hän luotsasi joukkueen kaudella 2010–2011 runkosarjan voittoon ja Mestis-hopeaan. Jukurit voitti runkosarjan myös kaudella 2011–2012, mutta hävisivät lopulta pronssiottelun KooKoolle lukemin 0–1. Helmikuussa 2012 Pikkarainen teki 2+1-vuotisen jatkosopimuksen Jukureiden kanssa.

Kaudella 2012–2013 Pikkarainen valmensi Jukurit sekä runkosarjavoittajaksi että Mestiksen-mestariksi. Joukkue kuitenkin hävisi liigakarsinnat Ilvekselle otteluvoitoin 4–1. Hänet palkittiin Mestiksen vuoden valmentajana Raimo Määttänen -palkinnolla. Kaudella 2013–2014 Jukureiden peliesitykset vaihtelivat. Pikkaraisella kerrottiin olevan myös erimielisyyksiä joidenkin pelaajien kanssa ja lopulta *Länsi-Savo* uutisoi hänen käyneen käsiksi omaan pelaajaansa mikkeliläisessä yökerhossa 30. marraskuuta–1. joulukuuta 2013 välisenä yönä. Seuraavalla viikolla Pikkarainen erotettiin Jukureiden peräsimestä. Joukkue jatkoi parin viikon ajan pelejään apuvalmentaja Timo Turusen alaisuudessa, kunnes Jukureiden uudeksi päävalmentajaksi pestattiin Antti Pennanen.

Pikkarainen oli Jukureista lähtönsä jälkeen yli vuoden ilman valmentajasopimusta, kunnes hänet nimettiin helmikuussa 2015 loppukaudeksi 2014–2015 Turun Palloseuran SM-liigajoukkueen päävalmentajaksi erotetun Miika Elomon tilalle. Samalla Pikkaraisen kerrottiin jatkavan kaudella 2015–2016 joukkueen apuvalmentajana Ari-Pekka Selinin valmennustiimissä. Pikkarainen jätti TPS:n kauden 2016–2017 päätteeksi.

Helsingin IFK julkisti 8. elokuuta 2017 Pikkaraisen ja päävalmentaja Selinin kaksivuotiset sopimukset. Lokakuussa 2018 HIFK julkaisi Pikkaraisen 2+1-vuotisen jatkosopimuksen, jolloin Pikkarainen siirtyy apuvalmentajan tehtävistä päävalmentajan rooliin kaudesta 2019-2020 alkaen. 25. tammikuuta 2019 HIFK ilmoitti, että Ari-Pekka Selin erotetaan ja Jarno Pikkarainen siirtyy HIFK:n päävalmentajaksi. Pikkarainen valmensi HIFK:n pronssille kauden 2020–2021 päätteeksi.

3. lokakuuta 2021 julkistettiin Pikkaraisen sopimus HPK:n päävalmentajana. Sopimus kattaa myös seuraavan kauden 2022–2023.

Pelaajatilastot
---------------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1992–1993 | JoKP | I-divisioona | 4 | 1 | 1 | 2 | 0 | – | – | – | – | – |
| 1993–1994 | JoKP | I-divisioona | 35 | 2 | 1 | 3 | 4 | – | – | – | – | – |
| 1994–1995 | JoKK | II-divisioona | 13 | 6 | 5 | 11 | 27 | – | – | – | – | – |
| 1995–1996 | Hurtat | II-divisioona | 1 | 0 | 0 | 0 | 0 | – | – | – | – | – |
|  | JoKK | I-divisioona | 29 | 1 | 1 | 2 | 12 | 6 | 0 | 1 | 1 | 8 |
| 1996–1997 | JoKK | I-divisioona | 34 | 2 | 1 | 3 | 8 | 6 | 2 | 1 | 3 | 0 |
| 1997–1998 | JoKK | I-divisioona | 16 | 1 | 1 | 2 | 6 | – | – | – | – | – |
| 5 kautta | yhteensä | I-divisioona | 118 | 7 | 5 | 12 | 30 | 12 | 2 | 2 | 4 | 8 |

Lähteet
-------

* Eliteprospects.com - Jarno Pikkarainen (englanniksi)
* Jarno Pikkarainen *Elite Prospects*. Everysport Media Group AB.  (englanniksi)

### Viitteet

1. ↑  Ohtonen, Renne: Galna Dagar joensuulaisittain  29.3.2010. Jatkoaika.com. Viitattu 3.10.2013.
2. ↑  Suomi pronssille opiskelijoiden talvikisoissa  23.1.2005. Jatkoaika.com. Viitattu 3.10.2013.
3. ↑  Lukko julkaisi tulevan kauden joukkueensa  25.4.2007. Jatkoaika.com. Viitattu 3.10.2013.
4. ↑  Jokipojille uusi päävalmentaja  29.2.2008. Jatkoaika.com. Viitattu 3.10.2013.
5. ↑  Ahtonen ja Mustonen jatkavat Jokipojissa  26.3.2008. Jatkoaika.com. Viitattu 3.10.2013.
6. ↑  Mestis-pelurit rankkasivat Jarmo Jokilan ykköseksi  25.4.2009. Jatkoaika.com. Viitattu 3.10.2013.
7. ↑  Jarno Pikkarainen Jukurien päävalmentajaksi  29.3.2010. Jatkoaika.com. Viitattu 3.10.2013.
8. ↑  Pikkaraiselle pitkä jatkopesti  2.2.2012. Jatkoaika.com. Viitattu 3.10.2013.
9. ↑  Mestis palkitsi parhaitaan  9.4.2013. Jatkoaika.com. Viitattu 3.10.2013.
10. ↑  Liikanen, Tero: Pikkaraisen potkut − uuden ajan alku  6.12.2013. Jatkoaika.com. Viitattu 6.12.2013.
11. ↑  IS: Jarno Pikkaraiselle potkut Jukureista  4.12.2013. Jatkoaika.com. Viitattu 6.12.2013.
12. ↑  TPS-valmennuksessa muutoksia - Pikkarainen korvaa Elomon  17.2.2015. Jatkoaika.com. Viitattu 17.2.2015.
13. ↑  Uutiset › TIEDOTE: Ari-Pekka Selin IFK:n päävalmentajaksi - HIFK *Hifk*.  Arkistoitu 15.6.2017. Viitattu 2.6.2017.
14. ↑  Jarno Pikkarainen nousee HIFK:n päävalmentajaksi ensi kaudella. Jatkoaika.com
15. ↑  Uusitalo, Timo: HIFK:n viime kauden valmentaja Pikkarainen hyppää HPK:n peräsimeen *Yle Uutiset*.  3.10.2021. Viitattu 4.10.2021.


|  |  |  |
| --- | --- | --- |
| Edeltäjä:**Matti Tiilikainen** | **Hämeenlinnan Pallokerhon päävalmentaja**2021– | Seuraaja:**–** |

|  |  |  |
| --- | --- | --- |
| Edeltäjä:**Ari-Pekka Selin** | **HIFK:n päävalmentaja**2019–2021 | Seuraaja:**Ville Peltonen** |

|  |  |  |
| --- | --- | --- |
| Edeltäjä:**Miika Elomo** | **Turun Palloseuran päävalmentaja**2015 | Seuraaja:**Ari-Pekka Selin** |

|  |  |  |
| --- | --- | --- |
| Edeltäjä:**Pekka Lipiäinen** | **Mikkelin Jukureiden päävalmentaja**2010–2013 | Seuraaja:**Antti Pennanen** |

|  |  |  |
| --- | --- | --- |
| Edeltäjä:**Jarmo Kauppi** | **Jokipoikien päävalmentaja**2008–2010 | Seuraaja:**Jukka Varmanen** |

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen